**Te-am întâlnit în cale-odată!**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-am întâlnit în cale-odată!

Te-am întâlnit în cale-odată

Când eram, pe drumul greu,

Şi sarcina mi-ai luat-o toată

Şi spre Calvar a fost purtată

Isuse,... Fiu de Dumnezeu!

Te-am întâlnit în cale-odată

Când căutam în sus şi-n jos,

Şi-atunci, inima-mi vinovată...

Prin Jertfa Ta, a fost spălată

Şi-a gustat darul cel frumos!

Te-am întâlnit în cale-odată

Când nu ştiam, şi bâjbâiam,

Şi-atunci iubirea cea curată

Prin harul sfânt îmbălsămată

Sus la Golgota o-nţelegeam!

Flavius Laurian Duverna

04 aprilie 2015